**Tilrettelegging for elever med diagnose innenfor autismespekteret**

* Medlærer i norsk, matematikk og engelsk som fokuserer på å hjelpe eleven der hen er faglig.
* Ekstra hjelp til å forstå oppgaver og teori som blir gjennomgått.
* Lærere gir en beskjed av gangen, bruker få ord og er tydelige. Gjentar viktige beskjeder.
* Arbeide med klassemiljøet slik at eleven kan bli akseptert og inkludert i klassefellesskapet for å skape trygghet.
* Legge til rette for samarbeid med andre, ha trygge elever rundt eleven.
* Dagen/ uka gjennomgås på begynnelsen for å skape forutsigbarhet. Eleven får vite når ting skal skje, hva som skal skje, hvor de skal være og hvem de skal være sammen med
* Fokus på overgangssituasjoner mellom ulike læringsøkter.
* Instruksjon og forklaring ved gjennomgang av nye momenter i fag, for å få oversiktlighet.
* Forklaring av oppgavenes relevans. Bruke tid på å forklare hvilken nytte eleven vil ha av å mestre læringsoppgaven.
* Finne oppgaver som det er realistisk at eleven klarer med og uten støtte. Se om man klarer å finne oppgaver som eleven har “hangups” på hvis det er mulig.
* Dempe prestasjonsjag. Karakterer, prøver, tidsfrister, forventninger fra foreldre og lærere, belønninger og ros må tones ned slik at elevene kan konsentrere seg om læringsaktivitetene.
* Rette oppmerksomheten mot det eleven får til.
* Felles regler for alle i klassen. Enkle regler som alle kan følge.
* Unngå valgsituasjoner, eller ha så få valg som mulig.
* Lag avtaler i forkant. Hvis det for eksempel er behov for en luftepause midt i timen, finn et tegn eleven kan gi.
* Samarbeid med foresatte. Snakk om hva vi kan gjøre på skolen, og hva de kan gjøre hjemme for å hjelpe eleven best mulig.